Document ID: /roh_data/filtered/fineweb-2-filterrobots_roh.jsonl.gz/18

No ans allegrain da nouvs commembers e nouvas commembras chi sustegnan nos progets d'agüd i'l Himalaja.
Commembers vegnan invidats minch'on a la radunanza generala chi ha lö in schner/favrer a Lavin. La suprastanza As infuorma sur da l'andamaint dals progets e Vo podaivat participar a las decisiuns sur da progets futurs. Implü As tramettaina il rapport annual dal president, il rendaquint da la chaschiera ed il protocol da la radunanza generala.
La contribuziun annuala es be Fr. 20.- per on e per persuna. Ulteriuras donaziuns sun natüralmaing adüna fich bainvissas!
Vo podaivat gnir commembers da CiC-Engiadina sainza grondas fuormalitads. I basta dad infuormar il president o ün oter commember da la suprastanza, e quai a bocca, per telefon o per e-mail. Quia l'adressa e-mail dal president: <email-pii>.
Bainvgnüts pro nossa società!